cyanic-selkie/wikianc huggingface dataset:
San Paio, San Paio de Senra, Rodeiro
San Paio é un lugar da parroquia de San Paio de Senra, no concello pontevedrés de Rodeiro, na comarca do Deza. Segundo o INE, no 2008 tiña 21 habitantes (12 homes e 9 mulleres), o que supón unha diminución de 18 habitantes con respecto ao ano 2000.
Marielle Franco
Carreira política
En 2016, súa primeira disputa electoral, foi elixida concelleira na capital fluminense pola coalición Mudar é possíbel, formada polo PSOL e polo PCB. Con máis de 46 mil votos, foi a quinta demandante máis votada na cidade e a segunda muller máis votada ó cargo de concelleira en todo o país. No Concello, presidiu a Comisión de Defensa da Muller e integrou unha comisión composta por catro persoas cuxo obxectivo era monitorizar a intervención federal en Río de Xaneiro. Franco traballou na recadación de datos sobre a violencia contra as mulleres, pola garantía do aborto nos casos previstos pola lei, polo aumento na participación feminina na política e avogou pola construción de novas Casas de Parto, creadas para a realización de partos normais.
Suíza romanda
Localización e características
Comprende os cantóns de Xenebra, Vaud, Neuchâtel e Xura, así como as zonas francófonas dos cantóns de Berna, Valais e Friburgo. Ao redor de 1,5 millóns de persoas (o 20% da poboación suíza) vive en Romandía.
TTIP
En 2014 o xornal alemán Die Zeit filtrou un borrador do proxecto polo que a UE puxo en funcionamento medidas para garantir a confidencialidade do mesmo. Dende entón só persoas moi achegadas foron autorizadas á consulta de textos moi concretos e sempre comprometéndose a manter a confidencialidade do alí exposto por escrito. O acordo inclúe a prohibición dos estados a poñer limitacións legais aos investimentos así como compensar ás empresas que fagan investimentos ou que non os poidan facer por modificacións legais. O acordo garante tamén o libre movemento de capitais e limita o de traballadores pero garante que os xestores das empresas poidan moverse libremente polos distintos países.
Myanmar nos Xogos Olímpicos
Myanmar participou por vez primeira nos Xogos Olímpicos en 1948, e dende entón competiu en cada edición dos Xogos Olímpicos de Verán, agás nos Xogos de 1976. O país nunca participou nos Xogos Olímpicos de Inverno. Antes dos Xogos de 1992, o país competiu co nome de Birmania. Ningún deportista birmano conseguiu gañar unha medalla olímpica.
Estatocisto
Os estatocistos son os órganos do equilibrio dos invertebrados acuáticos, como os bivalvos, os cnidarios, os equinodermos, os cefalópodos e os crustáceos.
Leland Stanford
Primeiros anos
Stanford naceu en Watervliet en 1824, agora parte da cidade de Colonie. Foi un dos oito fillos de Josias e Elizabeth Phillips Stanford. O pai de Stanford era un agricultor de economía media. Asistiu á escola común ata 1840 e foi educado na súa casa ata 1839. Asistiu ao Clinton Liberal Ins., e estudou dereito no Seminario Cazenovia en Cazenovia, Nova York entre 1841-45. En 1845 incorporouse á firma de avogados de Wheaton, Doolittle & Hadley en Albany.
Negocios
En 1852, Stanford trasladouse a California durante a febre do ouro. Stanford foi candidato sen éxito a gobernador de California en 1859.
Alfredo Landa
Traxectoria
En corenta anos de profesión fixo máis de cento vinte películas. A súa traxectoria pode dividirse en tres etapas fundamentais. Na primeira alterna papeis cómicos con traballos teatrais, e abrangue unha produción de máis de corenta películas, entre as que cabe salientar El verdugo de Luis García Berlanga, Nobleza baturra de Juan de Orduña ou Ninette y un señor de Murcia de Fernando Fernán Gómez.
Paleografía
Relación con outras ciencias
A esixencia de profundar o estudo dos manuscritos, baixo cada aspecto que poida ser útil á hora de coñecer o seu valor como testemuños culturais e históricos, levou a considerar con maior atención os caracteres externos, como a calidade da materia escrita, a formación de fascículos, o formato, a estrutura, a mesma escritura, etc., desenvolvendo no proceso unha gama de ciencias ou técnicas relacionadas entre si e que se presentan obrigatorias, axudando para a elaboración do propio obxecto.
Idade Antiga
Os hi storiadores grecorromanos foron os primeiros en utilizar os escritos antigos como referencias nos seus relatos, entre eles atópanse Tucídides, Perico Livio, Polibio e Flavio Josefo, que teñen en conta documentos, contratos e edictos imperiais para este labor. Do século I data unha obra sobre os problemas paleográficos, de Valerio Probo e a súa especialidade foi a recompilación de abreviaturas. Este interese polas abreviaturas continuou sendo obxecto de estudo na Idade Media. Con todo, non se pode falar propiamente dun estudo sistemático dos documentos antigos, senón máis ben do uso ou práctica da súa lectura.[4]
Idade Media
Na idade media tamén se atopan as primeiras clasificacións das distintas escrituras, sen ningún valor científico, só estético. Os escritores medievais utilizaron moito unha obra chamada O Maior de Donato (século ix) e unha nova redacción desta atopámola no século xiii.
Bernardo de Montfaucon
Outro beneditino, Bernard de Montfaucon, foi o primeiro que lle deu á disciplina que se encarga de estudar a escritura o nome de paleografía, nunha obra publicada en 1708, Paleographia graeca serve dei ortu et progressu litterarum. Perfecciona a obra de Mabillon e establece os manuscritos característicos, a data destes e clasifica a escritura desde o punto de vista histórico.[10]
Cà Mau
Está atravesada polo río Cai Tau, que continúa cara ao mar da China Meridional. O núcleo urbano ten arredor de 211.000 habitantes.
Paleografía
División da paleografía
miniatura|A paleografía epigráfica encárgase de descifrar inscricións en calquera soporte duradeiro que non sexa papel. A paleografía pódese dividir nas seguintes disciplinas: miniatura|A paleografía numismática encárgase de descifrar transcricións en medallas e moedas.
Aiete
250px|miniatura|Localización de Aiete Aiete (en castelán: Ayete) é un barrio da cidade de Donostia. Ten unha poboación de 15.662 habitantes. Está situado na antiga estrada de Hernani e limita ao norte con Mirakontxa (Erdialdea), ao leste con Amara e Amara Berri e ao oeste con Ibaeta, Añorga e Antigua.
Voo 605 de Indian Airlines
O voo 605 de Indian Airlines era un servizo regular doméstico de pasaxeiros dende Bombai ata Bangalore. O 14 de febreiro de 1990 o Airbus A320-231 con rexistro VT-EPN que operaba a ruta esnafrouse nun campo de golf mentres intentaba aterrar en Bangalore, matando 92 dos seus 146 ocupantes.
Engalaxe e aproximación
O voo 605 engalou do aeroporto de Bombai ás 11:58 hora local tras unha hora de atraso. Antes disto, o avión fora usado noutros dous voo o mesmo día do accidente, operando como voo 669 e voo 670, voando de Bombai a Goa e regresando. O aparello era un Airbus A320-231 con rexistro VT-EPN, que levaba 139 pasaxeiros e 7 tripulantes. A engalaxe e o voo foron normais.
Cidade das Artes e as Ciencias
Historia
A redefinición do complexo engadía a arte á ciencia para conformar a Ciutat de les Arts i les Ciències, que mantiña dous dos edificios proxectados polo goberno de Lerma (o museo das ciencias e o planetario), substituía a icona da iniciativa socialista -a torre-, por un palacio de ópera e engadía un novo elemento: un parque oceanográfico -l'Oceanogràfic-. Calatrava redeseñou o seu traballo inicial e, o 20 de xuño de 1996, presentou o seu segundo proxecto, no que el se faría cargo do deseño de tres dos edificios: L'Hemisfèric en forma de ollo humano, o Palau de les Arts, e o Museu de les Ciències. O mexicano Félix Candea, un dos mestres do arquitecto valenciano, elaboraría o Oceanogràfic. Despois de dous anos paradas, as obras renováronse en 1997.
Tsunami
Física dos maremotos tectónicos
A velocidade das ondas pode determinarse a través de ecuación: , onde D é a profundidade da auga que está directamente sobre o sismo e g, a gravidade terrestre (9,8 m/s²).
Ficoeritrina
Son as ficobiliproteínas que se unen ao maior número de ficobilinas (ata dez por monómero αβ).
Características estruturais
miniatura|none|580px|Estrutura cristalina da B-ficoeritrina da alga vermella [[Porphyridium cruentum . A unidade asimétrica 2 á esquerda e a molécula biolóxica asumida 3. Contén, e .]]
Humidade do solo
Para terreos salinos ou moi áridos, emprégase experimentalmente o SBIB capaz de medir a humidade do chan sen que lle afecten as súas características e con maior sensibilidade en terreo árido.
Medina de Tunes
A Medina de Tunes é o barrio de Medina de Tunes, capital de Tunes. É un Patrimonio da Humanidade da UNESCO desde 1979.
Segundo mensaxeiro
Os sistemas de segundos mensaxeiros poden ser activados e sintetizados por encimas, como as ciclases que sintetizan nucleótidos cíclicos, ou pola apertura de canais iónicos que deixan pasar fluxos de ións metálicos, como o Ca2+. Estas pequenas moléculas únense e activan roteína quinases, canais iónicos e outras proteínas, que continúan a cascada de sinalización.
Esfingolípido
miniatura|375px|Estrutura química xeral dos esfingolípidos. Segundo os diferentes substituíntes no grupo R poden ser: con [[hidróxeno|H forman ceramidas; con fosfocolina forman esfingomielinas; e con azucre(s) forman glicoesfingolípidos.]] miniatura|dereita|375 px|Constituíntes das moléculas dos principais esfingolípidos. miniatura|dereita|375 px|Principais tipos de esfingolípidos. A ceramida é a molécula básica e forma a parte [[hidrófobo|hidrófoba do esfingolípido; o seu grupo R é simplemente un átomo de hidróxeno. As esfingomielinas teñen unha cabeza polar con fosfato e un aminoalcohol xeralmente, como a etanolamina do exemplo. Os glicoesfingolípidos teñen como cabeza polar un azucre, pero sen fosfato (no exemplo, un cerebrósido).]]
Estrutura
A esfingosina, que lle dá nome a estes lípidos, é un aminoalcohol de 18 carbonos cunha longa cadea alifática hidrófoba, dous grupos OH e un grupo amino. A esfingosina pertence a un grupo de bases de cadea longa, coñecidas como bases esfingoides, que son o primeiro produto non transitorio na síntese de novo dos esfingolípidos tanto en lévedos coma en mamíferos. Estes compostos, especificamente chamados fitoesfingosina e dihidroesfingosina (tamén coñecidos como esfinganina ), son principalmente compostos de 18 carbonos, con algúns casos de 20 carbonos.
Metabolismo dos esfingolípidos dos mamíferos
As vías de degradación permiten a reversión destes metabolitos a ceramida. Os glicoesfingolípidos complexos hidrolízanse a glicosilceramida e galactosilceramida. Estes lípidos son despois hidrolizados por beta-glicosidases e beta-galactosidases para rexenerar a ceramida. De xeito similar, a esfingomielina pode ser degradada pola esfingomielinase para dar ceramida.
Funcións dos esfingolípidos nos mamíferos
Recentemente, metabolitos esfingolipídicos relativamente simples, como ceramidas e esfingosina-1-fosfato, mostraron ser mediadores importantes nas cascadas de sinalización implicadas na apoptose, proliferación celular, e respostas ao estrés. Os lípidos baseados nas ceramidas autoagréganse nas membranas e forman fases separadas menos fluídas cá maior parte dos fosfolípidos. Estes microdominios de membrana baseados nos esfingolípidos chamados "balsas lipídicas" propuxéronse orixinalmente para explicar a clasificación e distribución das proteínas de membrana nas vías celulares de transporte de membranas. Actualmente, estase investigando moito esta función de organización durante a transdución de sinais.
Trastornos
Tamén é importante é a enfermidade de Fabry, causada por un alelo recesivo dun xene do cromosoma X, na cal se produce unha acumulación de glicoesfingolípidos nos lisosomas de varios tecidos por mor dunha deficiencia de alfa-galactosidase. Os pacientes desta doenza tenden a presentar neuropatías periféricas e desenvolven trastornos renais crónicos. centro|700 px|miniatura|A alteración do metabolismo dos lípidos orixina esfingolipidoses.
A Clockwork Orange
Sinopse
Cando sae da súa casa para empezar unha nova noite de delito encóntrase cos seus compañeiros. Estes explícanlle que están cheos de roubos menores e que querían dar un golpe no que estivese en xogo moito diñeiro ademais do seu desprezo cara a eles. A reacción de Alex non se fixo esperar puxo as cousas no seu sitio e tivo un enfrontamento con Georgie do que saíu vitorioso. Esa noite non comezaba ben,e remataría moi mal.
Unión dos Liberais e da Esquerda
A Unión dos Liberais e da Esquerda (Samtök frjálslyndra og vinstri manna, SFV) foi un partido da esquerda islandesa fundado en 1969 por Hannibal Valdimarsson formado por militantes de diferente procedencia contrarios á permanencia de Islandia na OTAN e a presenza militar norteamericana na illa. Participou no goberno de Ólafur Jóhannesson (1971-1974) con dous ministros.
Guillermo González Vázquez
Traxectoria
No 2008 foi nomeado comisario internacional da exposición fotográfica Revela Degradación del Planeta, celebrada en Oleiros, e continuou como máximo responsable no 2009 (La violación como un arma de guerra) e no 2010 (Los niños como objeto de explotación).
Al-Bira, Palestina
miniatura| Al-Bira (en البيرة‎, "al-Byrah") é unha cidade de Palestina adxacente a Ramala, no centro de Cisxordania, a 15 km ó norte de Xerusalén. No censo de 2007 tiña unha poboación de 39.202 habitantes.
Pegusa lascaris
Sinónimos
Ademais de polo nome orixinario que lle impuxo Risso, a especie coñécese tamén polos sinónimos:
San Caetano, Maniños, Fene
San Caetano é un lugar da parroquia de Maniños no concello coruñés de Fene na comarca de Ferrol. Tiña 25 habitantes no ano 2007 segundo datos do Instituto Galego de Estatística dos cales eran 13 homes e 12 mulleres, o que supón unha diminución con relación ao ano 2000 cando tiña 30 habitantes.
Antíxeno nuclear de célula proliferante
Función na reparación do ADN
O PCNA ten un papel central na activación destas vías e na elección de que vía será utilizada pola célula. O PCNA é modificado postraducionalmente pola ubiquitina. A monoubiquitina unida á lisina número 164 do PCNA activa a vía de síntese translesión. A extensión desta monoubiquitina por unha cadea de poliubiquitina unida á lisina 63 non canónica no PCNA pénsase que activa a vía de cambio de molde. Ademais, a sumoilación (por pequenas proteínas modificadoras parecidas á ubiquitina chamdas SUMO) da lisina 164 do PCNA (e en menor medida da lisina 127) inhibe a vía de cambio de molde. Este efecto antagónico ocorre porque o PCNA sumoilado recruta unha ADN helicase chamada Srs2, que ten un papel na distorsión dos filamentos da nucleoproteína Rad51, que é fundamental para a iniciación da recombinación homóloga.
Proteínas que se unen ao PCNA
Dominio proteico TCP •  receptor NKp44  •  procaspases  •  ADN polimerases  •  cargador da abrazadeira  •  endonuclease flap  •  ADN ligase  •  topoisomerase  •  factor autorizador da replicación (replication licensing factor)  •  ubiquitina ligases E3  •  encima conxugador de SUMO E2  •  helicases, ATPases  •  encimas de reparación de discordancias (apareamentos de bases non complementarias)  •  encimas de reparación de excisión de bases  •  encima de reparación da excisión de nucleótidos  •  poli ADP ribosa polimerase  •  chaperona de histona  •  factor remodelador da cromatina  •  histona acetiltransferase  •  histona desacetiltransferase  •  ADN metiltransferase  •  factores de cohesión das cromátides irmás  •  proteína quinases  •  reguladores do ciclo celular  •  factores apoptóticos.
Interaccións
Entre as proteínas que interaccionan co PCNA por medio de APIM están o homólogo 2 de AlkB humano, TFIIS-L, TFII-I, Rad51B, XPA, ZRANB3, e FBH1.
Maldivas nos Xogos Olímpicos
O Comité Olímpico Nacional das Maldivas foi creado en 1985 e recoñecido polo Comité Olímpico Internacional ese mesmo ano.
Clasificación Nacional de Actividades Económicas
Normativa europea CNAE
A Clasificación Nacional de Actividades Económicas (CNAE)-2009, resultante do proceso internacional de revisión denominado "Operación 2007", foi elaborada segundo as condicións recollidas no Regulamento CE 1893/2006 de aprobación da Nomenclatura estatística de actividades económicas da Comunidade Europea (NACE) Rev.2.
Basketball Bundesliga
Equipos
Os seguintes son os equipos que compiten na temporada 2022–23 da Basketball Bundesliga.
Abancay
Historia
En 1997, como consecuencia das torrenciais choivas, produciuse un desprendimento que sepultou a dous pobos situados entre Abancay e Tamburco, só se rescataron 42 cadáveres, de case 400 persoas sepultadas e ademais houbo 200 feridos.
Instrumentación (música)
A realización desta para un instrumento específico require a habilidade de tomar en conta as propiedades especiais do instrumento, tales como: miniatura|Bach Quoniam da Misa en si menor - introdución instrumental. miniatura|center|500px|Bach Quoniam da Misa en si menor - compases 1–4.
Illa Isabel II
Poboación
É a única illa habitada das tres. Aínda que chegou a contar cunha poboación próxima aos mil habitantes, na actualidade só se atopa nela unha gornición militar, ademais de persoal do Ministerio de Medio Ambiente de España, por ser as illas un Refuxio Nacional protexido pola riqueza das súas especies naturais.
Igrexa da nosa Señora da Concepción
Ademais dos edificios e instalacións de carácter militar, conta a illa cunha igrexa de nave única de ao redor de 250 metros cadrados construída entre 1851 e 1853 baixo a advocación da Virxe da Concepción, que se atopa actualmente en grave estado de abandono. Foi o vicario interino da igrexa parroquial de Melilla, Bartolomé de Fuentes, quen puxese ás tres illas baixo a advocación da Virxe o mesmo día da ocupación, o 6 de xaneiro de 1848. Foi rehabilitada nunha ocasión, en 1951.
Corona González Santos
Datos biográficos
Corona González Santos naceu no seo dunha familia acomodada. Filla do médico Faustino González Cobas, natural de Cotobade (Pontevedra), e de Jesusa Santos Cervela, de Santa Eufemia la Real del Centro (Ourense), foi a terceira de oito irmáns. A familia trasladouse a Mos, onde o pai exerceu de médico local.
Obra fotográfica
Como a maioría das fotógrafas non profesionais da época, Corona atopou os contidos a fotografar na súa contorna, polo que a súa produción fotográfica ten un marcado carácter costumista: escenas familiares e de amigos; retratos individuais ou en grupo, de mulleres, nenas e nenos; secuencias en representacións teatrais, paisaxes, escenas agrícolas, mariñeiras etc.
Timor Leste
Etimoloxía
O termo "Timor" deriva de timur, o termo para "leste" en indonesio e malaio. O nome actual Timor Leste (Timor-Leste en portugués) é redundante, pois significa "Leste Leste". En tetún, o nome do país é Timór Lorosa'e (sendo Lorosa'e a palabra tetún para "leste", literalmente "sol saínte") e en indonesio Timor Timur, usando a palabra portuguesa da illa seguida de "leste" en indonesio.
Historia
O actual territorio de Timor Leste estivo habitado desde hai máis de 40.000 anos por pobos australoides, máis recentemente chegaron ó territorio poboacións melanesias e protomalaias.
A ocupación militar da Indonesia en Timor Leste fixo que o territorio se tornase a 27ª provincia Indonesia. Unha política de xenocidio resultou nun longo masacre de timorenses. Centenas de aldeas foron destruídas polos bombardeos do exército da Indonesia, sendo que foron utilizadas toneladas de napalm contra a resistencia timorense. O uso do produto queimou boa parte das fragas do país, limitando o refuxio dos guerrilleiros na densa vexetación local. thumb|Mapa das principais estradas e cidades de Timor Leste Baixo presión internacional, non foi ata 1999 cando a Indonesia aceptou a execución dun referendo sobre a independencia do territorio. No mesmo período, o goberno indonesio iniciou programas de desenvolvemento social, como a construción e recuperación de escolas, hospitais e estradas, para promover unha boa imaxe xunto aos timorenses.
Os gobernos de Portugal e da Indonesia comezaron, entón, a negociar a realización dunha consulta popular, baixo a supervisión dunha misión da Organización das Nacións Unidas. Percibindo que Timor Leste estaba disposto a conquistar a independencia, a á radical do exército indonesio recrutou e adestrou milicias armadas locais para espallaren o terror entre a poboación. A pesar das ameazas, mais do 98% da poboación timorense foi ás urnas o 30 de agosto de 1999 para votar na consulta popular, e o resultado apuntou que o 78,5% dos timorenses querían a independencia.
Artes
No National Film and Sound Archive de Australia mantense unha extensa colección de material audiovisual timorense. Estas participacións identificáronse nun documento titulado "O perfil da colección NFSA Timor-Leste", que inclúe entradas de catálogo e ensaios para un total de 795 imaxes en movemento, sons e documentación que capturaron a historia e a cultura de Timor-Leste desde o principios do século XX. A NFSA está a traballar co goberno timorense para asegurar que todo este material poida ser usado e accesible aos ciudadáns do país.
Xeografía
Timor-Leste ten un territorio de case, que ocupa a parte oriental da illa de Timor. O país é moi montañoso e ten un clima tropical. A montaña máis alta de Timor é Tatamailau, con de altitude. Con chuvias dos réximes dos monzóns, enfronta avalanchas e frecuentes enchentes. O país ten máis de habitantes. Tamén pertence ao territorio timorense o enclave Oe-Cusse Ambeno, na metade oeste da illa de Timor, con, a illa de Ataúro, ao norte de Dili, con , e o illote de Jaco, no extremo leste do país, con.
Duke Nalon
Coches sprint
Gañou o campionato da Costa Leste de 1938 da AAA  Sprint car.
Coches indy
Nalon comezou dez carreiras nas 500 Millas de Indianápolis, acabando só 3. Partiu da pole dúas veces e fixo dúas veces a volta rápida. En 1947, competiu nun Mercedes-Benz W154.
Tanxugueiras
2020: Evolución cara á música electrónica.
En xuño de 2020, co gallo do día da música, lanzaron o sinxelo "Telo". En febreiro do 2021 publicaron o single "Midas", coa colaboración no videoclip do bailador e músico Xisco Feijoo. A canción foi un grande éxito, acadando en 15 días 175000 reproducións e máis de 100000 visualizacións no Youtube. En xullo, para festexar o Día Internacional do Reggae, apareceu o single "Coda" e tamén "Figa", un sinxelo que foi escollido nunha votación non vinculante entre afeccionados como tema favorito para participar na edición do ano 2022 do festival de Eurovisión.
2022: Novos sinxelos
O 13 de maio de 2022 publicaron, en diferentes plataformas dixitais, un novo sinxelo do seu terceiro traballo titulado Pano corado, o 24 de xuño do mesmo ano publicaron Seghadoras, e o 29 de xullo Fame de odio.
Duane G. Carey
Duane Gene 'Digger' Carey é un astronauta estadounidense que participou na misión STS-109. Pasou un total de 10,92 días no espazo.
Traxectoria
Foi seleccionado como candidato pola NASA en abril de 1996, converténdose oficialmente en astronauta en 1996. Formou parte da tripulación da misións STS-109 como piloto.
Quintana viva
Descrición
Ilustrado por de Luis Pintos Fonseca, Luis Seoane, Xosé Sesto, Alfonso Daniel Rodríguez Castelao e Manuel Torres, inclúe Os nenos (1925, Lar ).
Contido
II. ARTISTAS ALDEÁNS Florinda e fogueteira O organista de Iria A moza que fai flores O zoqueiro de Pedre O perito O ebanista A tendeira O "Cangueiro" O vello que foi "codio" O cego A muller do cego O pintor dos carteis do cego O matineiro
Estée Lauder
Vida privada
Estée coñeceu a Joseph Lauter cando ela tiña pouco máis de vinte anos e casaron o 15 de xaneiro de 1930. O apelido foi cambiado logo de Lauter a Lauder. O seu primeiro fillo, Leonard, naceu o 19 de marzo de 1933. A parella separouse en 1939 e ela mudouse a Florida, mais volveron casar en 1942. O seu segundo fillo, Ronald, naceu en 1944. Estée e Joseph Lauder permaneceron casados ata a morte del en 1982, e ela arrepentiuse do seu divorcio, dicindo que casara moi nova e asumiu que perdera a súa vida mais axiña se deu de conta que tiña "o marido máis doce do mundo".
Leonard converteuse en xefe educativo de Estée Lauder e despois en presidente do consello. Ronald foi axudante do Secretario de Defensa durante a administración Reagan e embaixador dos Estados Unidos en Austria en 1986-87.
José Ramón Barral
José Ramón Barral Martínez, Nené, é un político e contrabandista galego.
Chamonix
Chamonix-Mont-Blanc, ou máis comunmente Chamonix, é unha comuna no departamento de Alta Savoia na rexión de Ródano-Alpes, no sueste de Francia. Foi sede dos Xogos Olímpicos de Inverno de 1924, os primeiros Xogos de Inverno. A poboación da comuna é de 9.086 habitantes, ocupando o posto 865 do país.
Fonteita, O Corgo
Os seus 217 habitantes (112 homes e 105 mulleres) repártense entre os lugares do Barrio, Chavín, Rubial, San Lorenzo, Sotolubián, Vilaboa e Vilamarín.
Intermedio
Orixinalmente pensadas como descanso para actores ou locutores, os intermedios tamén son unha oportunidade para que o público poida socializar, consumir merendas ou usar os baños. A miúdo dálle ao público a oportunidade de mercar produtos relacionados co espectáculo como CD, programas de alta calidade, impresións artísticas e/ou fotográficas e outra parafernalia.
George Ogden Abell
Traxectoria
Abell serviu durante vinte anos como membro do Summer Science Program para estudantes de secundaria e participou na produción das series educativas de televisión Understanding Space and Time e Project Universe. Foi presidente da comisión de cosmoloxía da Unión Astronómica Internacional e da Sociedade Astronómica do Pacífico, e director do departamento de astronomía da UCLA (1.968-1.975) e do comité de educación da American Astronomical Society.
Air Moldova
Historia
O 13 de xullo de 2004 Air Moldova converteuse en membro da Asociación de Transporte Aéreo Internacional. A aeroliña tamén superou unha auditoría de seguridade nas operacións e obtivo o certificado de operador IOSA. En maio de 2006 a compañía puxo en funcionamento os billetes electrónicos en todos os seus voos. O certificado de operador de Air Moldova permítelle o transporte de pasaxeiros, mercadorías e correo dende xullo de 2007.
Jazz (danza)
Broadway
Pódese dicir que este é o estilo máis practicado dentro do Jazz, xa que é o que se usa nos musicais. Xorde tras a fusión do ballet, o moderno e o jazz co teatro. Deste xeito, caracterízase por usar moito as mans, bastóns e sombreiros para aumentar a expresividade. Moitas veces combinase con narracións.
Linda Alcoff
Áreas de pescuda e publicacións
Alcoff ten escrito extensamente sobre asuntos tales como a obra de Foucault, a violencia sexual, a política da epistemoloxía, xénero e raza. É autora de dous libros: Real Knowing : New Versions of Coherence Theory (1996) e Visible Identities: Race, Gender and the Self (2006). Editou dez volumes e escribiu un gran número de artigos revisados por pares.
Comisión Internacional de Nomenclatura Zoolóxica
A Comisión tamén proporciona regras para problemas individuais que se someten á súa consideración, actuando como árbitro en casos contenciosos, onde a estrita adhesión ao Código podería interferir coa estabilidade do uso. Esas regras publícanse no Bulletin of Zoological Nomenclature.
Músculo semitendinoso
O músculo semitendonoso é un músculo do membro inferior.
Innervación
Está innervado pola división tibial do nervio ciático.
Taboada, Carballo, Taboada
Historia
No Antigo Réxime e desde a época de Sancho IV, o que hoxe é a vila de Taboada albergaba unha feira periódica, que se mantén na actualidade, nun campo xunto ao cal había unha picota (nome conservado na casa que na actualidade ocupa o seu lugar), polo que cabe esperar que era aquí onde se administraba xustiza para a xurisdición de Taboada, á cal pertencía -aínda que o soar condal estivese en San Pedro de Bembibre, a un par de quilómetros.
A actual vila de Taboada non naceu como tal, senón que é o resultado da fusión dos lugares de Carballo, Santo Tomé, Pacios, o Alto e Riazón. Deste xeito, a capital municipal foi definida nos censos de 1860 e 1873 como "Carballo", nos posteriores como "Santo Tomé" e, a partir de 1950, como Taboada, en referencia á xurisdición que no Antigo Réxime ocupaba a parte centro-occidental do municipio.
Interkosmos 4
Características
Interkosmos 4 foi o segundo membro da serie de satélites DS-U3-IK e estaba adicado ó estudo da magnetosfera e a atmosfera superior terrestre. Foi deseñado para estudar os raios X do Sol e os seus efectos na atmosfera. Levaba a bordo un polarímetro e un espectroheliógrafo+ para raios X e un fotómetro ultravioleta para o rango das liñas Lyman alfa.
Hater
Os haters distínguense dos troles no feito de que estes últimos buscan, coma fin último, chamar a atención dos usuarios de Internet mediante comentarios provocativos e malfalados.
Illa de Buda
No seu interior atópanse as lagoas do Calaix Gran (ou de Dalt) e o Calaix de Mar (ou de Baix), que é hábitat dun gran número de especies de paxaros.
Xeometría euclidiana
Xeometría do plano euclidiano
Dende un punto de vista máis xeral, o plano euclidiano caracterízase por ser unha variedade riemanniana de dimensión dúas de curvatura nula e simplemente conexa.
Xantina
Tipos de xantinas
Desde o punto de vista médico e farmacolóxico, existen tres xantinas de importancia: a cafeína, a teobromina e a teofilina, que son as tres, xantinas metiladas, polo que tamén se denominan metilxantinas. Son consideradas alcaloides, xa que son substancias fisiolóxicamente activas, continentes de nitróxeno e atópanse en plantas e nalgúns tecidos humanos; non obstante, chegan a diferir das bases alcaloides en que son lixeiramente solubles en auga. A importancia concedida a estes compostos deriva da interpretación do seu nome: teobromina, "comida divina"; teofilina, "folla de deuses" e cafeína, que vén da palabra árabe para designar o viño. 200px|esquerda|miniatura|Cafeína: R1 = R2 = R3 = CH3 Teobromina: R1 = H, R2 = R3 = CH3 Teofilina: R1 = R2 = CH3, R3 = H
Choctaw
Choctaw pode referirse aː
Referencias históricas non cristiás sobre Xesús de Nazaret
Flavio Xosefo
Esta cita axuda a datar a morte de Santiago, irmán de Xesús, no ano 62. O texto do capítulo 20 é filolóxica e historiográficamente máis consistente que o testemuño flaviano. Coincide formalmente co estilo de Xosefo, e parece pouco probable unha interpolación cristiá pola falta de énfase hagiográfico.
Leonor de Castela (raíña de Inglaterra)
Leonor de Castela, nada en Burgos en 1241 e finada en Harby, Nottinghamshire, o 28 de novembro de 1290, foi unha infanta de Castela por nacemento e raíña de Inglaterra polo seu matrimonio con Eduardo I.
Kuwait nos Xogos Olímpicos
Kuwait participou por vez primeira nos Xogos Olímpicos en 1968, e dende entón participou na maioría dos Xogos de Verán. O país conseguiu tres medallas olímpicas, todas elas de bronce, en probas de tiro. O tirador Fehaid Al-Deehani gañou unha medalla de ouro, mais como un deportista independente nos Xogos Olímpicos de 2016.
Joan Brossa
Traxectoria
dereita|miniatura|Poema urbano A ajaguda amb peix no Casa do concello de [[Mollet del Vallès.]]
Remigio Caula
Traxectoria
Fixo traducións, destacando a de La Novia de Abidos de Lord Byron, para El Museo Universal en 1869. Colaborou nos periódicos La Moda Elegante Ilustrada, Galicia Humorística, La Opinión Pública, El País, Semanario Popular, El Porvenir e escribiu no Almanaque de Galicia.
Esztergom
Demografía
250px|miniatura|Vista aérea de Esztergom Ten 30 000 habitantes (2003), o 92.9% etnicamente húngaros, 2.4% xitanos, 1.3% eslovacos, 1.4% alemáns, 0.1% romaneses e 0.1% polacos.
Amorodeira
Propiedades nutricionais
Composición por cada 100 g comestible:
Clasificación
Coñécense máis de 20 especies de Fragaria, que varían en canto ao número de cromosomas, amosando unha importante poliploidía. As especies silvestres máis comúns son diploides, exhibindo dous xogos de sete cromosomas; outras son tetraploides ou hexaploides, e os híbridos máis resistentes son octoploides e aínda decaploides. Darrow (1966) sinalou que as especies con máis cromosomas tenden a ser máis robustas e producir froitos de maior tamaño. De entre os amorodos máis comercializados, atopamos tres tipos:
Medicinal
Emprégase tamén como planta medicinal, coas seguintes propiedades:
Serafín Varela Platero
Serafín Varela Platero, nado en Guntín en 1909 e finado o 29 de outubro de 1937, foi un sindicalista e militar galego.
Traxectoria
Enfermeiro, militante do Sindicato General de Trabajadores de Lugo. Afiliado á CNT, alistouse para combater no Batallón Galicia e foi elixido Comisario político de compañía.
Charles Hamilton Smith
Labor como naturalista
Charles Hamilton deu nome a algunhas subespecies de cans, consideradas sinónimos, como Canis lupus terrarius e Canis lupus urcani.
Inversión (música)
Inversión de acordes
En harmonía dise que un acorde (é dicir, un grupo de tres ou máis notas distintas) é unha inversión doutro acorde en "posición fundamental" (ou sexa, que ten o baixo na nota fundamental do acorde), se as notas do acorde seguen sendo as mesmas pero noutra posición, e a nota do baixo non é a nota fundamental do acorde.
Algoritmo de Euclides
Algoritmo orixinal de Euclides
O feito de que os segmentos son conmesurables é clave para asegurar que o proceso remata.
Fundamentos
Existen varios xeitos de explicar o algoritmo de Euclides estendido; unha das máis comúns consiste no seguinte:
Room in Rome
Sinopse
Dúas mulleres, Natasha, rusa e Alba, española, coñécense en Roma nunha noite de xoldra, e pasarán a noite e o mencer xuntas, no cuarto dun hotel, onde vivirán unha aventura erótica.
Galardóns
Fotogramas de Prata 2010
Ferruccio Panagini
Traxectoria
Ferruccio Panagini iniciou a súa carreira deportiva no club da súa cidade natal, o Hockey Novara, club co que gañou seis ligas (1946, 1947, 1949, 1950, 1958 e 1959). Fixo o seu debut na selección italiana en 1948, a partir daquela e ata a súa retirada da selección azzurra en 1961 colleitou 157 participacións, aínda que o seu mellor momento na selección chegou en 1953 coa consecución do Campionato do Mundo disputado en Xenebra (Suíza) e que supuxo o primeiro título mundial de Italia nesta modalidade deportiva Logo da súa etapa como xogador foi comisario técnico da selección italiana entre 1964 e 1969. Foi nomeado a Cavaliere della Repubblica Italiana.
Finalizada a súa experiencia na selección converteuse no adestrador do seu equipo de sempre, o Novara, gañando oito scudetti entre 1969 e 1977 coa única interrupción do campionato de 1976 no que se clasificou segundo. Foi galardoado coa Medalla de ouro ao valor atlético.
Paixón de Cristo
miniatura|A oración do Horto das Oliveiras, de [[Andrea Mantegna (ca. 1450).]] miniatura|Prendemento de Xesús no [[retablo maior da Cartuxa de Miraflores (Burgos, ca. 1500).]] Paixón de Cristo ou de Xesús é a denominación convencional utilizada para englobar os episodios evanxélicos que narran os sucesos protagonizados por Xesucristo entre a Última Cea e a súa crucifixión e morte (o ciclo narrativo pode deterse aí -comprendendo aproximadamente unha noite e o día seguinte- ou continuarse con o seu enterro e resurrección, ao terceiro día -o cómputo cronolóxico foi historicamente obxecto de debate-). Tamén é o tema máis utilizado na arte cristiá.
Liturxia e devocións
A liturxia da Semana Santa conmemora todo o ciclo da Paixón. O símbolo cristián máis estendido: a cruz, é precisamente o da morte de Xesús (ou máis ben, tal como interprétase teolóxicamente, o do seu triunfo sobre a morte). Hai moi numerosas devocións vinculadas á Paixón, como o Vía Crucis (que recorda en catorce "estaciones" cada escena da Paixón, deténdose fronte a unha imaxe ou unha cruz e rezando), os "misterios dolorosos" do rosario ou as representacións dramatizadas da Paixón (A Paixón de Olesa de Montserrat, A Paixón de Callosa de Segura etc.)
Schoutedenapus myoptilus
Nota: Ver máis abaixo, en Variacións taxonómicas.
O Peón
O termo peón pode referirse a:
Gustavo César Veloso
Traxectoria como ciclista
En 2014 gañou outra tirada da Volta a Portugal e proclamouse vencedor final da Volta na chegada a Lisboa. Ao ano seguinte gañou de novo a Volta a Portugal, conseguindo ademais dúas vitorias de etapa. En 2016 gañou tres tiradas pero só puido ser subcampión, a máis dun minuto e medio do seu compañeiro Rui Vinhas. En 2017 conseguiu dúas novas vitorias de etapa na Volta a Portugal e en 2018 gañou unha na Volta ó Alentexo. No ano 2019 quedou terceiro na Volta a Portugal e en 2020 volveu quedar segundo, despois de gañar as dúas contra o reloxo.
Pobo sueco
Os suecos (en svenskar) son un grupo étnico xermánico nativo de Suecia. Habitan maioritariamente en Suecia e noutros países nórdicos, en particular Finlandia, cunha salientable diáspora nos Estados Unidos de América. A maioría dos suecos son de relixión protestante de matriz luterana.
Vilalvite, Friol
San Pedro de Vilalvite é unha parroquia rural do concello de Friol na provincia de Lugo. Tiña 192 habitantes en 2016, segundo datos do Instituto Galego de Estatística, 102 homes e 90 mulleres distribuídos en 15 entidades de poboación. O que supón un aumento de 19 habitantes respecto ao ano 2007 cando tiña 173 habitantes (90 homes e 83 mulleres) e 36 máis que en 2004.
Tabaco (planta)
Etimoloxía
A verba galega tabaco é de orixe incerta, posibelmente de termos provenientes do árabe tabbaq cos que se designaban plantas medicinais que mareaban ou facían durmir.
Historia
Crese que a planta de tabaco, a Nicotiana tabacum, é orixinaria da zona do planalto andino e que chegou ao Caribe uns 2 000 ou 3 000 anos antes de Cristo. Cando Cristovo Colón chegou ás Américas, a planta xa se estendera por todo o continente e case todas as súas tribos e nacións tiveran contacto co tabaco e tiñan con el unha relación máis ou menos intensa.
Literatura europea
Etapa clásica
O Renacemento orixinouse na península Itálica cara ao século XV grazas á labor dos humanistas que, no seu empeño por recuperar o esplendor do Imperio romano, rescataron sobre todo a lingua e as artes, entre elas a literatura, da antigüidade. Tiveron un papel especial neste campo tres escritores italianos: Dante, Petrarca e Boccaccio, que mentres coas súas obras latinas se convertían en paradigmas de escritores cultos —De vulgari eloquentia, África e Genealogía deorum, respectivamente—, coas súas obras en lingua romance sentaron as bases da literatura culta europea dos séculos seguintes no campo da épica —A Divina Comedia de Dante—, lírica —Vita nuova de Dante e Canzoniere de Petrarca— e a narrativa — Decamerón de Boccaccio. Estes modelos literarios estendéronse por Europa ao longo do século XV –Laberinto de Fortuna de Juan de Mena en Castela sobre o modelo da Divina Comedia, Os contos de Canterbury de Geoffrey Chaucer en Inglaterra sobre o de Boccaccio- e xeneralizáronse no XVI, sobre todo co triunfo absoluto da lírica de orixe petrarquista: Garcilaso de la Vega en España, Pierre de Ronsard en Francia, Philip Sidney en Inglaterra, Luís de Camões en Portugal...
Etapa disolvente
dereita|miniatura|200px|Caligrama.
En calquera caso, a principal consecuencia do movemento romántico para a evolución da literatura europea foi a perda definitiva do prestixio dos modelos grecolatinos. Isto favoreceu un maior grao de liberdade creativa, obxectivo principal dos románticos, pero tamén o descrédito dos que foran os principais referentes da literatura europea durante máis de dez séculos. De aí que o último gran momento cultural propiamente europeo fosen as vangardas a principios do século XX. Así, as vangardas deben ser entendidas como o punto de chegada dese proceso de desvinculación das orixes e de predicación da liberdade absoluta que se iniciara co romanticismo. Tamén poden considerarse como o canto do cisne da cultura europea: a última e a máis importante das súas achegas á cultura mundial na época contemporánea, xusto antes da destrución de Europa nas dúas guerras mundiais. As vangardas, por outra banda, presentan o modelo perfecto de movemento literario europeo: autores de todas as rexións de Europa (o ruso Vladimir Maiakovski, o italiano Filippo Tommaso Marinetti, o irlandés James Joyce, o francés André Breton, o romanés Tristan Tzara...) que comparten proxectos culturais máis alá da súa lingua de expresión e das tradicións puntuais dos seus países de orixe. E igualmente, un lugar de orixe para os conceptos creativos (París), que se difunden axiña aos máis afastados centros de creación artística europea.
Atelocerados
Filoxenia
A primeira, baseada en análises de filoxenia molecular, agrupa as superclases dos hexápodos e dos crustáceos no clado dos pancrustáceos, distinguíndoo do clado que comprende aos miriápodos.
Gerard Deulofeu
Recompra do Barcelona
O 30 de xuño de 2017, o club azulgrana fixo efectiva a opción de recompra sobre o xogador, que asinou por dúas tempadas.
Selección sub-21
O 30 de marzo de 2015, Deulofeu debuta como capitán da Sub-21. O partido tivo lugar no Estadio Reino de León, que rozou o cheo, con máis de 12.000 espectadores, e terminou con vitoria española por 4–0 ante Belarús. Gerard, que recibiu unha pechada ovación ao ser substituído, marcou un gol e deu as outras tres asistencias, no que foi un dos mellores partidos que disputou como internacional.
Selección absoluta
A súa primeira convocatoria coa, prodúcese o 25 de maio do 2014, para un partido de preparación previo ao Mundial do Brasil 2014. O 30 de maio de 2014, no Sánchez-Pizjuán de Sevilla, debuta no minuto 79' de partido, na vitoria por 2-0 ante No seu segundo partido como internacional, disputado o 28 de marzo de 2017 no Stade de France, provocou o penalti do primeiro gol e anotou o segundo tanto da vitoria de España ante  por 0-2, o seu primeiro gol coa absoluta.
Mizuho
Mizuho (瑞穂市, みずほし, Mizuho-shi) é un concello da prefectura de Gifu no Xapón. Está situado no centro-oeste da rexión de Chūbu e da rexión de Tōkai, e ao suroeste da prefectura, na zona da provincia histórica de Mino, no centro da illa de Honshu. A súa superficie é de 28,18 km² e a poboación de 51.844 habitantes (2009) e ten unha densidade de poboación de 1.840 hab./km².
Historia
A cidade de Mizuho foi fundada pola fusión de dous concellos de vila do distrito de Motosu (de Hozumi e de Sunami) en 1 de maio de 2003.
Ayrton Senna
Toleman (1984)
Peter Warr en realidade quería substituír a Nigel Mansell por Senna en Lotus, pero o seu patrocinador con sede en Gran Bretaña, Imperial Tobacco (John Player & Sons), quería un piloto británico. Senna, con todo, estaba decidido a pilotar esa tempada e sen dúbida cas súas propias condicións. A proba de Senna para Brabham foi en Paul Ricard, en novembro de 1983, e fixo a volta dous segundos máis lento que o piloto principal do equipo, Nelson Piquet, quen supostamente deu Senna o alcume de "o taxista São Paulo". Senna impresionou ao equipo Brabham e estaba comprometido ao seu segundo asento. Pero, o principal patrocinador do equipo, a empresa láctea italiana Parmalat, quería un piloto italiano. O segundo auto de Brabham foi finalmente compartido polos irmáns Teo e Corrado Fabi, mentres que Piquet convenceu Ecclestone para asinar ao seu amigo Roberto Moreno como piloto de probas. En consecuencia, uniuse a Toleman, un equipo relativamente novo, usando pneumáticos Pirelli menos competitivos. O venezolano Johnny Cecotto, un antigo campión do mundo de motociclismo, foi o seu compañeiro de equipo. Durante 1984, Senna contratou a Nuno Cobra para avaliar a súa condición física. Senna estaba preocupado pola súa condición debido ó baixa de peso.
Senna tamén competiu en dúas grandes carreiras fora da Fórmula Un en 1984: O ADAC 1000 km de Nürburgring, onde, xunto a Henri Pescarolo e Stefan Johansson, co-pilotaron un Joest Racing Porsche 956 para terminar oitavos, así como unha carreira de exhibición para celebrar a inauguración do novo Nürburgring antes do Gran Premio de Europa, á que asistiron varios antigos e actuais pilotos de Fórmula 1, cada un pilotando autos idénticos Mercedes 190E 2,3-16. Senna gañou a Niki Lauda e Carlos Reutemann (a carreira tamén incluíu antigos, presentes e futuros campións do mundo como Jack Brabham, Denny Hulme, Alan Jones, Nelson Piquet, e Alain Prost). Logo da carreira, Senna foi citado dicindo, "Agora sei que podo facelo." Senna foi incluído no último momento na carreira de Mercedes, substituíndo a Emerson Fittipaldi.
Lotus (1985-1987)
miniatura| Senna pilotando para [[Team Lotus|Lotus no Gran Premio do Reino Unido de 1986]]
Team Lotus firmou un novo acordo para fornecerse de motores en 1987, correu cos mesmos motores Honda V6 turboalimentados que Williams utilizara para gañar o Campionato de Construtores do ano anterior, e con eles chegou un novo compañeiro de equipo, de 34 anos de idade, o piloto xaponés, Satoru Nakajima. O equipo garantiu a Senna un tratamento contratualmente preferente sobre Nakajima no equipo. Senna comezou a tempada con sorte diversa: un podio no Gran Premio de San Mariño pasou desapercibido pola controversia na seguinte carreira en Spa-Francorchamps, onde chocou con Mansell, e despois nos boxes o anoxado inglés agarrou a Senna pola gorxa e tivo que ser contido polos mecánicos de Lotus. Logo Senna gañou dúas carreiras seguidas, o que lle axudou a tomar o liderado no Campionato do Mundo: o seguinte Gran Premio de Mónaco (o primeiro da súa marca de seis vitorias seguidas no Principado) e o Gran Premio de Detroit, a súa segunda vitoria en dous anos no circuíto urbano de Míchigan e a primeira vez para un coche de F1 con suspensión activa. A medida que o campionato avanzaba, fíxose evidente que os coches Williams tiñan vantaxe sobre o resto dos competidores, a brecha entre os equipos con motor Honda fixeron máis evidente no Gran Premio de Gran Bretaña, onde Mansell e Piquet dobraron aos Lotus de Senna e Nakajima que terminaron terceiro e cuarto respectivamente. Senna mostrouse insatisfeito coas súas posibilidades en Lotus e en Monza anunciou que se uniría a McLaren para 1988. Senna terminou a tempada con forza, en segundo lugar nas dúas últimas carreiras en Xapón e Australia, pero logo das verificacións técnicas na última carreira atopouse que os condutos dos freos do seu Lotus eran máis amplos do permitido polas regras e foi descualificado, co que a súa última e máis exitosa tempada con Lotus tivo un final amargo. Senna foi terceiro na clasificación final, con 57 puntos, con seis podios e só unha pole position. Esta tempada marcou un punto de inflexión na carreira de Senna xa que, ao longo do ano, construíu unha relación profunda con Honda, que deulle grandes dividendos, xa que McLaren asegurou o fornecemento de motores turbo V6 de Honda para 1988.
1993
Durante o concerto de Tina Turner logo da carreira en Adelaida, Senna sorprendeu a todos, incluíndo a Turner, cando apareceu no escenario a metade do concerto pola noite. Coa multitude que o vitoreaba, Turner admitiu que era fan do brasileiro e dedicoulle o seu éxito " O Mellor", como unha homenaxe a Senna e a súa vitoria no Gran Premio de Australia aquel día.
Dicksonia
O xénero contén 20-25 especies (dependendo do autor), e distribúese dende México ao Uruguai, Chile, Santa Helena, Nova Zelandia, Australia, Indonesia, Nova Guinea e Filipinas. É en Nova Guinea que atinxe maior diversidade con 5 especies coñecidas.
Coller as rendas
Formato e contido
As fortemente delineadas ilustracións de Xosé Tomás (Betanzos, 1971) correspóndense coa marcada personalidade de cada un dos personaxes que participan en cada poema. O uso das texturas e cores de cartón, a aparición de imitacións de papeis pertencentes a libretos, a presenza de lapis recentemente empregados e os pequenos bocexos nas marxes evocan irremediabelmente a escola e sitúan o lector nun ambiente educativo.
Revolución Sandinista
miniatura|250px|Revolución Sandinista. Coñécese como Revolución popular sandinista ou simplemente Revolución sandinista, ó proceso aberto en Nicaragua entre xullo de 1979 até febreiro de 1990, protagonizado pola Fronte Sandinista de Liberación Nacional (chamado así en memoria de Augusto César Sandino) que puxo fin á ditadura da familia Somoza, derrocando ó terceiro dos Somoza, Anastasio Somoza Debayle, substituíndoa por un goberno democrático de perfil progresista de esquerda.